google/wiki40b huggingface dataset:
Vodný park Bešeňová

Poloha

Areál s rozlohou 6 ha sa nachádza v západnej časti Liptovskej kotliny na okraji Bešeňovej, priamo pod Vodnou nádržou Bešeňová. Z Ružomberka je Vodný park vzdialený 9 km, z Liptovského Mikuláša 20 km. V blízkosti prebieha diaľnica D1 a železnica Žilina – Košice. Prístupný je cestou cez obec Bešeňová.

História

S využívaním geotermálnej energie v Liptovskej kotline sa začalo po vybudovaní vrtu v roku 1987. V hĺbke 1 998 m narazili na zdroj geotermálnej vody. Prvé bazény termálneho kúpaliska pre verejnosť otvorili v roku 1993 a v roku 1996 boli v blízkosti vybudované vodou vyhrievané skleníky na pestovanie paradajok. Výraznou zmenou prešiel areál po rozsiahlych investíciách a od roku 2006 pribudli k bazénom i reštauračné a ubytovacie služby.
V lete 2008 pribudli nové vonkajšie bazény, tobogany a šmýkačky. Počet bazénov sa rozrástol na 16, čím sa areál stal jedným z najväčších na Slovensku. Bol vybudovaný letný vstup s pokladňami a zázemím pre návštevníkov a rozšírili sa ubytovacie kapacity. Vodný park sa v súčasnosti rozprestiera na ploche 6 ha, z čoho tvoria 0,5 ha vodné plochy.

Bazény

V areáli sa nachádza celkovo 16 bazénov. Celoročne je otvorených 8 vonkajších bazénov s geotermálnou vodou, teplou od 27 do 39 °C. Vnútorné bazény s vodou teplou od 27 do 38 °C sú vybavené podvodnými sedacími lavicami, masážnymi tryskami, bublinkovačmi a chrličmi. V átriu sú 2 antikorové vírivky.

Geotermálna minerálna voda

V roku 1987 narazili v hĺbke 1 998 m na zdroj geotermálnej vody s teplotou 60,5 °C a výdatnosťou 45 l/s. Objavený horúci minerálny prameň pôsobí liečebne na pohybové a dýchacie ústrojenstvo, má priaznivé kozmetické účinky a vďaka prvku lítium pozitívne vplýva aj na psychiku.
Horúca voda, ktorej vek a biologická sterilizácia sa odhaduje na 27 000 rokov, obsahuje vápnik, horčík, sodík, draslík, železo, mangán, mimoriadne množstvo síranov, bikarbonáty, voľný oxid uhličitý a ďalšie minerály.

Stravovanie

V areáli rekreačného strediska je široká ponuka stravovacích kapacít. Dostatočnú kapacitu pre návštevníkov zabezpečujú reštaurácie, bary, kaviarne, bufety a stánky rýchleho občerstvenia.

Ubytovanie

Ubytovanie zabezpečuje trojica hotelov, ktorých kapacita dosahuje takmer 500 osôb. K dispozícií sú nadštandardne vybavené dvojlôžkové izby s možnosťou prístelky, apartmány a štúdia.

Kongresové centrum

Súčasťou ubytovacieho komplexu sú aj 4 kongresové a konferenčné sály s kapacitou od 15 do 100 osôb, vhodné pre usporiadanie firemných akcií, školení a kongresov.
Zliatina

Zliatina je stuhnutá zmes dvoch alebo viacerých kovov, alebo kovov s nekovmi. Aj takzvané technicky čisté kovy sú zliatiny s minimálnym podielom prídavných prvkov. Ich odstraňovanie je veľmi drahé, preto sa veľmi čisté kovy používajú iba v ojedinelých prípadoch.

Sprievodné prvky

Podľa charakteru sa sprievodné prvky nazývajú nečistotami, ak zhoršujú vlastnosti základného prvku, alebo legovacími prísadami, ktoré k sa k základnému kovu pridávajú úmyselne.

Mechanické zmesi

Mechanické zmesi sú zliatiny, v ktorých sú kovy v tekutom stave v sebe rozpustné, ale pri tuhnutí dochádza k oddelenej kryštalizácii. Zliatina je potom zložená zo zmesi rôznych kryštálov, je teda nehomogénna.
:Príklad: Perlit v oceli je zmes feritu a cementitu.

Chemické zlúčeniny

Chemické zlúčeniny sú zliatiny v ktorých prvky vytvárajú chemickú zlúčeninu zapísateľnú chemickým vzorcom.
:Príklad: Cementit v oceli je chemická zlúčenina Fe₃C.

Tuhé roztoky

Tuhé roztoky sú zliatiny, v ktorých je jedna zložka rozpustená v druhej, t. j. atómy jednej zložky (rozpúšťanej) nahrádzajú atómy v kryštalovej mriežke druhej zložky (rozpúšťadle). 
:Príklad: Austenit v oceli je tuhý roztok uhlíka v železe.
V jednej zliatine môžu byť zastúpené všetky 3 typy súčasne. napríklad uvedený perlit je mechanická zmes chemickej zlúčeniny a tuhého roztoku.

Vlastnosti zliatin

Výsledné vlastnosti zliatin nie sú len kombináciou, alebo priemerom hodnôt jednotlivých zložiek. Vhodným výberom zložiek zliatin sa dosahujú ich požadované vlastnosti.

Lejateľnosť zliatin

Lejateľnosť zliatin je spravidla lepšia ako lejateľnosť jej čistých zložiek, lebo teplota tavenia zliatin je nižšia ako teplota taviaceho kovu.

Elektrická vodivosť

Elektrická vodivosť zliatin je menšia ako vodivosť jej čistých zložiek.

Farba zliatin

Farba výslednej zliatiny môže byť iná ako by sme očakávali podľa farby jej zložiek. Žltý bronz je zliatina červenej medi a bieleho cínu.
Barastre

Poloha

Obec má rozlohu 7,64 km². Najvyšší bod je položený 133 m n. m. a najnižší bod 113 m n. m.

Obyvateľstvo

Počet obyvateľov obce je 263 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chata PTTK na Polane Chochołowskej

O chate

Je to najväčšia chata v poľských Tatrách. Celoročne otvorená poskytuje návštevníkom 121 lôžok v 2-, 3-, 4-, 6-, 8- a 14 - posteľových izbách. Má spoločenskú miestnosť, úschovňu lyží, kuchyňu a sušiareň odevov. Na chate má svoju základňu horská služba TOPR.

Z histórie

Prvú chatu vybudoval Varšavský lyžiarsky klub (poľ. Warszawski Klub Narciarski) v rokoch 1930 – 1932. V januári 1945 ju podpálili nemeckí vojaci. Súčasná chata bola postavená v rokoch 1951 – 1953. Počas svojej druhej návštevy Poľska a Doliny Chochołowskej tu pobudol 23. júna 1983 pápež Ján Pavol II. Pamätná tabuľa pri vchode do chaty pripomína jeho návštevu.
V roku 1958 na Chochołowskom Potoku postavili malú vodnú elektráreň. Vytvára dostatok energie pre potreby chaty. Neďaleko chaty boli vysadené limby. Ďalšia pamätná tabuľa pripomína záchrannú akciu horskej služby TOPR, ktorá v noci z 11. na 12. februára 1945 zachraňovala zranených partizánov z Predného Salatína (poľ. Skrajnego Salatyna).
Norroy-le-Sec

Poloha

Obec má rozlohu 13,77 km². Najvyšší bod je položený 312 m n. m. a najnižší bod 250 m n. m.

Obyvateľstvo

Počet obyvateľov obce je 417 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Tremblade (obec)

Poloha

Obec má rozlohu 69,13 km². Najvyšší bod je položený 56 m n. m. a najnižší bod 0 m n. m.

Obyvateľstvo

Počet obyvateľov obce je 4 664 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kihmla

Poloha

Kihmla leží asi 5 km od mesta Kehra a 26 km od hlavného mesta Tallinn. Asi 10 km od dediny sa nachádza jazero Lõilasmäe Järv. Kihmla susedí s dedinami Salumäe (1,9 km), Parila (2,1 km), Paenurme (3,4 km), Aavere (3,5 km), Anija (3,7 km), Sambu (3,7 km).
Emanuel Trnka

Životopis

Autor olejomaľby pohľadu na Banskú Bystricu z polovice 19. stor.
Matej Cimerman

Životopis

Pôvodne tesár, neskôr chatár na Suchom Vrchu pri Banskej Bystrici (25 rokov). V 2. polovici 30. rokov 20. storočia bol priekopníkom lyžovania v Banskej Bystrici. Venoval sa najmä bežeckému lyžovaniu, pretekár za SKI-klub, KSTL, KČST Banská Bystrica a KSTL Harmanec. Ůčastník 10. majstrovstiev ČSR v lyžovaní (1934) a 13. majstrovstiev ČSR v behu na lyžiach (1937) v Banskej Bystrici, účastník 2. lyžiarskych Majstrovstiev SR (1941) vo Vysokých Tatrách za KČST Banská Bystrica a iných súťaží.
Slovanský zjazd (1848, Praha)

Priebeh

Počas mája sa schádzali do Prahy delegáti vyslaní všetkými národnými snemami vtedajších národných hnutí. V chorvátsko-srbskej sekcii sa do zoznamu zapísalo 40 ľudí; neskôr počet zástupcov ešte vzrástol. Česko-slovenská sekcia bola najpočetnejšia – zastupovalo ju 237 ľudí (z toho len 20 Slovákov); okrem toho bola prítomná aj poľsko-rusínska sekcia (61 členov). 
Kongres sa začal 2. júna 1848 v Prahe na Žofínskom ostrove. Jeho základnou ideou boli panslavizmus a austroslavizmus. Predsedom kongresu bol František Palacký, ktorý propagoval austroslavizmus ako obranu proti pangermanizmu. Zjazd sprevádzala nejednotnosť jednotlivých národov. Napriek tomu sa zjazd dohodol na Manifeste zjazdu Slovanského k národom Európskym, ktorého hlavnou myšlienkou bolo právo na sebaurčenie národov. Na uskutočnení sa významne podieľal tiež Karel Havlíček Borovský. V čase kongresu došlo k potýčkam medzi radikálnymi študentmi a armádou. Študenti boli tvrdo potlačení.

Slovenská otázka

Vo vzťahu k Slovensku niektorí Česi navrhovali spojenie Česka so Slovenskom do jedného útvaru (v rámci monarchie). Slovenská delegácia však v Žiadostiach Slovákov a Rusínov uhorských, ktoré zjazdu 7. júna predložil J. M. Hurban, obhajovala autonómiu Slovenska v rámci Uhorska s vlastným snemom a vládou. Výzvy Chorvátov a Srbov na radikálny boj proti Maďarom slovenská delegácia odmietala.
Testosterón

Testosterón je najdôležitejší mužský hormón, ktorý vzniká v semenníkoch činnosťou Leydigových buniek. Jeho produkciu a vylučovanie riadi hormón adenohypofýzy - luteinizačný hormón. Podobné účinky ako testosterón majú androgény kôry nadobličiek (nepodliehajú vplyvu LH.)
Paissy

Poloha

Paissy má rozlohu 7,08 km². Najvyšší bod je položený 201 m n. m. a najnižší bod 60 m n. m.

Obyvateľstvo

Paissy má 70 obyvateľov (2009).
Graf vývoja obyvateľstva:
Zdroje: INSEE
Guerchy

Poloha

Obec má rozlohu 11,86 km². Najvyšší bod je položený 182 m n. m. a najnižší bod 99 m n. m.

Obyvateľstvo

Počet obyvateľov obce je 634 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gerville

Poloha

Obec má rozlohu 3,01 km². Najvyšší bod je položený 125 m n. m. a najnižší bod 90 m n. m.

Obyvateľstvo

Počet obyvateľov obce je 412 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Gours

Poloha

Obec má rozlohu 11,42 km². Najvyšší bod je položený 119 m n. m. a najnižší bod 77 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sumo

Sumo (jap.: 相撲; slov. brániť sa) je šport starý viac ako 1000 rokov. Japonským národným športom sa stalo v období Edo (1600-1868). Prvá zmienka o tomto športe sa vyskytla kronike Kodžiki v roku 712. Ide o šport plný tradícií, precíznych pravidiel a symbolov, ale predovšetkým pevne daných obradov.

Princíp zápasu

Zápasy sumo sa odohrávajú vo štvorcovom vyvýšenom (50 až 70 cm) ringu, nazývanom dohjó. V jeho strede je z 28 snopov vyznačené kruhové zápasisko s priemerom 4,57 metra. Cieľom súboja je vytlačiť súpera za okraj vyznačeného zápasiska alebo ho donútiť, aby sa dotkol zeme akoukoľvek časťou tela, okrem chodidla. Snahou je predovšetkým vyviesť súpera z rovnováhy.
Slávnostnému vstupu zápasníkov pred súbojmi do ringu sa hovorí dohjóiri (土俵入り) a ide o obranné predstavenie zápasníkov. Súperi pred vzájomným súbojom trávia čas v kruhu predvádzaním obranných drepov šiko a súbojom očí so súperom. Potom obaja zápasníci vystúpia z kruhu, napijú sa "vody sily", otrú si ústa "papierom sily" a potom naberú do hrsti soľ, ktorú rozhodia po zápasisku na znak odohnatia zlých duchov.

Rozhodca

Rozhodca sa nazýva gjódži (行司). Je oblečený do kostýmu šľachtica zo 14. storočia. Za pásom nosí nôž tantó ako spomienku na dobu, keď rozhodca po chybnom rozhodnutí spáchal samovraždu nazývanú seppuku. Japonská úctivosť káže aj dnes, v prípade nesprávneho rozhodnutia, odísť rozhodcovi do tzv. rozhodcovského dôchodku, čiže vzdať sa rozhodcovskej funkcie. Ďalší rozhodcovia šinpan (審判) sedia okolo ringu.

Oblečenie pri súbojoch

Zápasníci nosia brušný pás mawaši (廻し), ktorý je ovinutý okolo slabín a pásu, a na chrbte zaviazaný. Zápasníci dvoch najvyšších kategórií, tzv. sekitori (関取), majú ako jediní právo mať zaviazané vlasy do tradičných účesov stredovekých šľachticov čonmage (丁髷) v štýle oičómage (お銀杏髷) – ide uzol v tvare listu ginkgo.

Hierarchia súťaží

Profesionálni zápasníci súťažia za jednotlivé kluby heja (部屋) a stretávajú sa v súbojoch v hierarchicky usporiadanej štruktúre súťaží. Vzostup alebo zostup zápasníka v hierarchii súťaží závisí od pomeru výhier a prehier na konci každého turnaja.
Zoznamu zápasníkov pre turnaj sa hovorí banzuke. Jedinou stálou pozíciou v hierarchii je veľký šampión nazývaný jokozuna (横綱). Ide o titul, ktorý zabezpečuje zápasníkovi nemožnosť zostúpiť v hierarchii nižšie.
Pravidelný plat dostávajú iba zápasníci sekitori, tzn. zápasníci dvoch najvyšších kategórií – Makuuči a Džúrjó.

Turnaje

Od roku 1958 sa usporadúva každý rok šesť veľkých turnajov. Tie sa konajú každý druhý mesiac v štyroch japonských mestách. Dĺžka turnajov je od roku 1949 pätnásť dní. Na začiatku turnaja spolu súperia žiaci, po nich nasledujú súboje v štyroch nižších divíziách (džonokuči 序ノ口, džonidan 序二段, sandanme 三段目 a makušita 幕下). Aby zápasník z týchto divízií postúpil vyššie, musí dosiahnuť pomer minimálne 4 víťazstiev ku 3 prehrám.
Druhá najvyššia divízia sa nazýva džúrjó (十両) a úplne najvyššia makuuči (幕内). V tých zápasníci bojujú jedenkrát denne počas celých 15 dní turnaja. Víťazom turnaja sa stáva zápasník divízie makuuči s najvyšším počtom vyhratých zápasov.
Príkrov Bôrky

Vznik a vývoj

Horniny príkrovu Bôrky sa zrejme pôvodne nachádzali medzi oblasťou meliatika na juhu a gemerikom na severe.
Horniny príkrovu Bôrky sa dostali do dnešnej pozície v dôsledku subduckcie triasovo-jurského Meliatského oceánu s oceánskou a stenčenou kontinentálnou kôrou. Počas akrečných procesov boli horniny vysokotlakovo metamorfované a neskôr v spodnej a strednej kriede aj obdukované k povrchu. Pri tomto procese boli čiastočne spätne premenené. Najvyššia metamorfóza zaznamenaná v glaukofanitoch (modrých bridliciach) dosahovala tlak 11,5 – 12 kbar a teploty 420 – 460° C resp. až teplotu 500° C a tlak 1,3 kbar. Subdukčné procesy boli datované rádiometrickou metódou ⁴⁰Ar/³⁹Ar na svetlých sľudách ako 150 – 160 miliónov rokov, čo zodpovedá približne oxfordu až kimeridžu (vrchnej jure).
Zachovanie glaukofánu, vysokotlakého amfibolu, ktorý je hlavným ukazovateľom vysokotlakového typu premeny, je dôkazom rýchleho (dekompresného) vynorenia hornín zo subdukčnej zóny. Premena počas vynorenia dosiahla teplotu okolo 400°C pri tlaku okolo 5 kbar. Teleso príkrovu bolo následné nasúvané na sever až severozápad, celohorninové rádiometrické ⁴⁰Ar/³⁹Ar analýzy z fylitov poukazujú, že táto fáza kompresie postihla komplexy príkrovu približne v období pred 105 miliónmi rokov.
Príkrov Bôrky takmer vo všetkých lokalitách leží na horninách gočaltovskej skupiny gemerika a v jeho nadloží sa nachádzajú príkrovy silicika a turnaika. Samotné telesá príkrovu predstavujú iba fragmenty, ktoré boli oddelené eróziou aj tektonicky. Príkrov leží buď horizontálne (v nižnoslanskej depresii), alebo je strmo uklonený na juh a tvorí viacero šupín (pri Hačave, Šugove, Bôrke, Honcoch, Štítniku a Jelšave). Horniny príkrovu Bôrky sú známe iba severne od rožňavskej línie, najzápadnejšie výskyty sú známe z oblasti Ochtinej.
Richard Réti

Život

Jeho otec bol židovský lekár Samuel Réti pochádzajúci z Hlohovca a matkou bola Anna rodená Májerova z Pezinka. Mal francúzsku vychovávateľku. V školskom veku v roku 1904 sa presťahoval s matkou do Viedne, absolvoval gymnázium a študoval matematiku, avšak rýchlo ho začal fascinovať šach. V slávnej viedenskej kaviarni Café Central zabudol svoju seminárnu prácu a potom čo sa úplne stratila, vzdal štúdium a stal sa profesionálnym hráčom šachu.
Savielly Tartakower o tomto čase:
Réti študoval matematiku, ale nebol suchým matematikom, hrá za Viedeň, ale nie je Viedenčan, je rodený Uhor, nevie po maďarsky, rozpráva rýchlo, a pritom koná rozvážne, a ešte sa stane najlepším šachistom na svete, ale nedosiahne korunu majstra sveta. On je bádateľský umelec, ktorý sa nezaoberá príčinou záležitostí, ale podstatou…
Medzi rokmi 1918 a 1924 dosahuje veľké turnajové úspechy a patrí do absolútnej svetovej špičky. V roku 1924 je prvý po desiatich rokoch, komu sa podarí poraziť veľkého, „neporaziteľného“ Capablancu v turnajovej partii.
Réti sa stal radikálnym „novátorom“ šachového otvorenia a spolu s Aaronom Nimzowitschom a Gyulom Breyerom bol jedným z vedúcich predstaviteľov „hypermodernej šachovej školy“. Po ňom pomenované Rétiho otvorenie (1.Jf3 d5 2.c4) je typickým výdobytkom tej epochy.
V roku 1925 dosiahol svetový rekord v simultánke naslepo, keď z partií na 29 šachovniciach 21 vyhral 6 zremizoval a 2 prehral.
Aj ako autor šachovej literatúry dokázal veľa, jeho knihy Die neuen Ideen im Schachspiel Nové myšlienky v šachovej hre z roku 1922 a Die Meister des Schachbretts Majstri na šachovnici z roku 1930 sú klasickými dielami šachovej literatúry.
Vo veku len 40 rokov umrel v Prahe na šarlach. Pochovaný je vo Viedni.
Simargl

Simarg alebo Semargl je boh nejasného významu v slovanskej mytológii. Patril k idolom, ktoré vztýčil knieža Vladimír v roku 980 v Kyjeve. Slovo nekojego christoljuba ho však uvádza ako dvoch bohov, Sima a Rgla. Existujú dva výklady jeho funkcie. Prvé jeho meno odvodzuje od iránskeho senmurv-símurg, čo znamená okrídlený pes ochraňujúci rastliny. Problém je v tom, že Símurg nie je božstvo ale iba démon. Druhý výklad meno odvodzuje zo slovanských slov sema (rodina) a rž (žito), čo by znamenalo Sima a Rgla, ochrancov dobytka a obilia (žita).
Merlas

Poloha

Obec má rozlohu 15,64 km². Najvyšší bod je položený 925 m n. m. a najnižší bod 400 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Princ Bob

I. dejstvo

Anglický princ George so svojím sluhom Pompiusom radi utekajú z nudy kráľovského paláca. Inkognito, pod menom Bob, si slobodne si užíva každovečerný ruch Londýna a zaľúbi sa do Annie. Tú však jej otec chce vydať za miestneho holiča, Plumpuddinga.
Bob má práve 20 rokov a mal by sa ujať vlády. K tomu mu ešte vybrali za ženu pyšnú princeznú, ktorá si navyše rada užíva s veliteľom svojej gardy. Počas audiencie pre ľudí, sa príde Plumpudding sťažovať na istého študenta Boba, že bráni jeho sobášu s Annie, pričom nevie, že Bob a Princ George sú jedna a tá istá osoba. Georgovi sa podarí ich presvedčiť, že sa na Boba len podobá. Najrv rozhodne tak, že Annie si má vziať toho, koho miluje. Avšak to je podozrivé princeznej (jeho snúbenici), ktorá neverí, že ide len o podobu medzi ním a Bobom. Aby sa George zbavil podozrenia, je nútení zmeniť svoje rozhodnutie a vyhlásiť, že Annie si musí vziať Pummpuddinga.

II. dejstvo

Princ sa vracia na Bowie street, kde býva Annina. Pred všetkými ukazuje svoju lásku v Annie. Ľud sa postaví na jeho stranu a ozbrojený vidlami a metlami skúša zabrániť svadbe Plumpuddinga a Annie. Narazia na sprievod princeznej a kráľovnej matky. Tá Boba v prezlečení nespozná a spor rozsúdi tak, že Bob si môže predsa len vziať Annie. Ten jej potom ukáže káľovský kord, ktorý skrýva pod plášťom a až vtedy kráťovná spozná svojho syna. Ľud pred princom kľakne na kolená a princ teraz verejne žiada Annie o ruku. Annie to však odmietne, lebo sa necíti na to, aby si vzala budúceho vládcu.

III. dejstvo

Sklamaný George, teraz už súhlasí s tým, že si vezme princeznú. Pomocou vlasov však dokáže, že princezná má iného, ktorého navyše miluje a jeho si chce vyziať len kvôli kráľovskému titulu. Sluha Pomponius jej taktne osvieži spomienky na ich niekdajšiu vzájomnú lásku a tak kráľovná sama dopomôže Georgovi, aby si mohol vziať tú, ktorú skutočne miluje.
Coubert

Poloha

Obec má rozlohu 8,36 km². Najvyšší bod je položený 106 m n. m. a najnižší bod 78 m n. m.

Obyvateľstvo

Počet obyvateľov obce je 1 962 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Caumont-l’Éventé

Poloha

Obec má rozlohu 6,27 km². Najvyšší bod je položený 247 m n. m. a najnižší bod 125 m n. m.

Obyvateľstvo

Počet obyvateľov obce je 1348 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe-du-Ligneron

Poloha

Obec má rozlohu 42,42 km². Najvyšší bod je položený 69 m n. m. a najnižší bod 15 m n. m.

Obyvateľstvo

Počet obyvateľov obce je 2 514 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Épinay-sous-Sénart

Poloha

Obec má rozlohu 3,58 km². Najvyšší bod je položený 87 m n. m. a najnižší bod 37 m n. m.

Obyvateľstvo

Počet obyvateľov obce je 12 355 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Léonard (Pas-de-Calais)

Poloha

Obec má rozlohu 3,4 km². Najvyšší bod je položený 110 m n. m. a najnižší bod 2 m n. m.

Obyvateľstvo

Počet obyvateľov obce je 3 545 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tyrannius Rufinus

Tyrannius Rufinus, tiež Rufinus z Aquileie (Rufinus Aquileiensis) (medzi 340 a 345 – 410) bol historik, mních a teológ, známy hlavne ako prekladateľ gréckych cirkevných otcov z gréčtiny do latinčiny, predovšetkým Origena.

Život

Rufinus sa narodil v kresťanskej rodine v meste Iulia Concordia (dnes Concordia Sagittaria) neďaleko od Aquileie. Rufinus sa stal mníchom v rodnom kraji. Okolo roku 370 sa stretol s inou významnou osobnosťou svojej doby, Hieronymom, spočiatku svojim priateľom a neskôr najväčším protivníkom.
Asi v roku 372 sa Rufinus vydal do Alexandrie, aby tu študoval u Didyma z Alexandrie, predného zástancu origenovskej teológie v Alexandrijskej škole. V tomto istom období sa stýkal Rufinus aj s Macanom Starším, jedným z egyptských púštnych pustovníkov, a Melaniou Staršou, bohatou a zbožnou rímskou vdovou. Keď v dôsledku prenasledovania zo strany Ariánov počas panovania cisára Valenta Melania opustila Egypt a usadila sa okolo roku 378 aj s krúžkom mníchov a kňazov v Jeruzaleme, pridal sa k nej aj Rufinus.
Melania založila v Jeruzaleme vlastnú rehoľnú komunitu žien a z jej peňazí tu obdobné mužské spoločenstvo vybudoval aj Rufinus. Vznikol tak kláštor na Olivovej hore, kde sa súčasne s rehoľným životom venoval Rufinus a jeho krúžok aj štúdiu gréckych cirkevných spisov. Po svojom príchode do Betlehema roku 386 sa s touto skupinou zblížil aj Hieronymus. Iným Rufinovým blízkym priateľom sa stal jeruzalemský patriarcha Ján, ktorý vysvätil roku 390 Tyrannia Rufina za kňaza.
K zlomu v priateľstve medzi Tyranniom Rufinom a Hieronymom došlo roku 394 v súvislosti s útokmi na origenizmus zo strany Epifania zo Salamíny. Rufinus sa postavil na stranu Oriegenovcov, s čím sa Hieronymus nikdy nebol ochotný zmieriť. Na jeseň roku 397 sa vydal Rufinus na cestu do Ríma, kde vydal latinský preklad Pamfiliovej Obrany Origena a niektorých Origenových vlastných diel. V úvode jedného z prekladov pritom uviedol Hieronyma ako Origenovho stúpenca a neskôr pridal niekoľko mierne upravených prekladov od Hieronyma. Teológa takýto zásah do vlastnej práce popudil a rozpútal dlhú vojnu plnú osočovania a ohovárania medzi ním a Tyranniom Rufinom. 
V dôsledku tohto intelektuálneho boja a na základe osočenia Tyrannia u pápeža Anastázia I. bol Rufinus predvolaný do Ríma, aby obhájil vlastnú ortodoxiu. Rufinius sa písomne z osobného stretnutia ospravedlnil dielkom Apologia pro fide sua (Obrana vlastnej viery). Pápež ako odpoveď na Rufinov spis výslovne odsúdil Origena, nie však Rufina, ktorý napriek tomu zostal v ortodoxných kruhoch pochybnou autoritou (bol pridaný na zoznam Decretum Gelasianum).
Roku 408 zastihol Rufina usadeného v tej dobe v kláštore v Pinete v Kampánii príchod Alaricha do južnej Itálie. V strachu pred Vandalmi unikol aj so svojou spoločníčkou Melaniou na Sicíliu. Tu sa pustil do prekladu Origenových Homilies (Homílii), keď roku 410 umiera.
Bob Hope

Životopis

Jeho otec William Henry Hope bol kamenár, matka Avis Townes Hope bola koncertná speváčka.
Počas strednej školy vystriedal niekoľko povolaní. Bol amatérskym boxerom. Neskôr spolu so svojou priateľkou Mildred Rosequist začali vystupovať v estrádach. Po ukončení vzťahu s Mildred sa Bob presunul na Broadway, kde uspel v predstaveniach Roberta, Say When a Red, Hot and Blue. 

Od mája 1937 mal vlastný rozhlasový program. Neskôr podpísal zmluvu so spoločnosťou NBC na program sponzorovaný spoločnosťou Pepsodent, a ktorý sa vysielal do roku 1956. Koncepcia jeho show bola jednoduchá – založená na pásme piesní, rozhovorov a vtipného monológu a stále prinášala známe osobnosti. 

Od roku 1938 sa Hope pravidelne objavuje vo filmových komédiách. Spolu s Bingom Crosbym vytvorili komickú dvojicu, ktorá sa objavila v sérii filmov s názvom Road to… Jeho filmy boli väčšinou divácky úspešné, ale ani za jeden z nich nebol ocenený cenou akadémie za najlepší film. Neskôr sa objavil aj v niektorých televíznych filmoch a seriáloch.
Bob Hope podporoval vojakov USA a až do neskorého veku pravidelne uvádzal programy pre vojakov v cudzine. Aj za tieto zásluhy bol ocenený mnohými vyznamenaniami. Mal možnosť stretnúť sa s mnohými prezidentmi USA.

V oblasti voľného času sa Hope venoval popularizácii golfu.